Számla kiállítással és küldéssel kapcsolatban meghozott biztonsági intézkedések | Mapei
Felelős vállalatként a Mapei cégcsoport tagjaként a magyar Mapei Kereskedelmi Kft. is megteszi a szükséges intézkedéseket, hogy a COVID-19 (koronavírus) járvány miatti rendkívüli helyzetben is megóvja a kollégáink, partnereink, és a hozzátartozóik egészségét. Emellett minden tőlünk telhetőt megteszünk, hogy áruszállításunkat, szolgáltatásunkat és az ezzel járó napi ügyviteli folyamatainkat is zavartalanul, a megszokott magas minőségben biztosítsuk Önöknek.
Az alábbiakban számlaküldésünkkel kapcsolatos fontos információkra hívjuk fel figyelmét!
Az eddigi és a jövőbeni várhatóan bevezésre kerülő kormányzati szintű intézkedésekre, a kijárási korlátozás betarthatóságára és a cégcsoportban bevezetett és egységesen elvárt ügyviteli rendszernek is megfelelve az elektronikus számlaküldés rendszerét teljes körűen minden szerződött partnerünkre kiterjesztjük 2020.április 15-től!
Mapei Kereskedelmi Kft. már 2012. április 15-től számláit elektronikusan állítja ki és küldi meg a rendszerbe regisztrált szerződött partnerei részére.
Az elmúlt években a rendszerhez növekvő számban csatlakozó partnereink a gyors és biztonságos számla beérkezéssel hatékonyan tudják mind kereskedelmi, mind pénzügyi-számviteli oldalon menedzselni cégüket, naprakész adatokkal és számlainformációkkal kontrollálni gazdálkodásukat.
Mit kell tenni, hogy csatlakozni tudjon a rendszerünkhöz?
Ahhoz, hogy Ön is csatlakozzon a rendszerünkhöz és elektronikus úton kapja számláit a hozzá tartozó leigazolt szállítólevelekkel együtt, a https://eszamla.printsoft.co.hu/ weboldal linkjére kattintva el kell végeznie egy gyors és egyszerű regisztrációt.
A sikeres regisztrációról az Önök által megadott e-mail címre visszaigazoló e-mailt fognak kapni egy linkkel, melyre rákattintva egy mozdulattal már véglegesítik is a regisztrációt, elindították az elektronikus számlázást!
Fontos! Kérem ügyeljenek a weboldalon a megfelelő szállító – Mapei Kft - kiválasztására!
Jövőben a számlái megérkezéséről a regisztrációban megadott címre/címekre küldött e-mailben fogjuk Önt értesíteni.
Ezt követően számláit - a hozzá tartozó szállítólevelekkel együtt - megtekinteni, kezelni és a törvényben előírt archiválási időtartamig bármikor visszakeresni a https://eszamla.printsoft.co.huweboldalon tudja.
Választható alternatív lehetőség a rendszerben, hogy a regisztrált-bejelentett e-mail címre/címekre PDF csatományban közvetlenül érkezzen be a számla és szállító levél.
Ha jelen levelünkkel kapcsolatban kérdései vannak vagy bármiben a segítségére lehetünk az elektronikus számlázási rendszerünket illetően, forduljon bizalommal kollégáinkhoz az alábbi elérhetőségek egyikén:
· Kögler Edina - 06-23-501-652, kogler.edina@mapei.hu
· Juhász Andrea - 06-23-501-663, juhasz.andrea@mapei.hu
· Szilágyi Tímea - 06-23-501-658, szilagyi.timea@mapei.hu
2020. április 15. után áruszámláinkat kizárólag elektronikus formában, e-számlaként állítjuk ki és küldjük ki partnereinknek.
Kérem, hogy április 15-ig közreműködésével tegye lehetővé, hogy a rendszerhez csatlakozva elektronikusan megkaphassa számláinkat!
Mapei Kereskedelmi Kft